ตลาดหุ้นเอเชียเขียวสลับแดง วิตกเชื้อ “โคโรนา” หลังผู้เสียชีวิตพุ่งแตะ 25 ราย
ตลาดหุ้นเอเชียเขียวสลับแดง วิตกเชื้อ "โคโรนา" หลังผู้เสียชีวิตพุ่งแตะ 25 ราย
ตลาดหุ้นเอเชียเขียวสลับแดง วิตกเชื้อ "โคโรนา" หลังผู้เสียชีวิตพุ่งแตะ 25 ราย
24 ม.ค. 2563

ผู้สื่อข่าวรายงานตลาดหุ้นเอเชียปรับตัวเพิ่มขึ้นเพียงเล็กน้อยในเช้าวันนี้ ท่ามกลางความวิตกกังวลเกี่ยวกับการระบาดของเชื้อไวรัสโคโรนาสายพันธุ์ใหม่ ขณะที่การซื้อขายเป็นไปอย่างซบเซาเนื่องจากตลาดหลายแห่งปิดทำการเนื่องในวันตรุษจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,850.12 จุด เพิ่มขึ้น 54.68 จุด, +0.23% 
ดัชนี HSI ตลาดหุ้นฮ่องกงเปิดวันนี้ที่ 27,935.42 จุด เพิ่มขึ้น 26.30 จุด, +0.09% 
ดัชนี FTSE STI ตลาดหุ้นสิงคโปร์เปิดวันนี้ที่ 3,235.36 จุด เพิ่มขึ้น 0.80 จุด, +0.02% 
ดัชนี FBMKLCI ตลาดหุ้นมาเลเซียเปิดวันนี้ที่ 1,573.60 จุด ลดลง 0.84 จุด, -0.05%
ตลาดหุ้นจีน ตลาดหุ้นไต้หวัน และตลาดหุ้นเกาหลีใต้ ปิดทำการวันนี้เนื่องในวันตรุษจีน
ด้านคณะกรรมการสุขภาพแห่งชาติของจีน (NHC) ออกแถลงการณ์ในวันนี้ว่า จำนวนผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ เพิ่มขึ้นเป็น 25 ราย ประกอบด้วยผู้เสียชีวิต 24 รายในมณฑลหูเป่ย และ 1 รายในมณฑลเหอเป่ย
ส่วนจำนวนผู้ป่วยที่ติดเชื้อไวรัสโคโรนาสายพันธุ์ใหม่เพิ่มขึ้นเป็น 830 ราย และผู้ที่ถูกสงสัยว่าอาจติดเชื้อไวรัสดังกล่าวอยู่ที่  1,072 ราย
ทั้งนี้ ทางการจีนได้พยายามสกัดการแพร่ระบาดของไวรัสโคโรนาสายพันธุ์ใหม่ที่ถูกระบุว่ามีต้นกำเนิดมาจากเมืองอู่ฮั่น โดยจีนได้ประกาศปิดเมืองอู่ฮั่นและเมืองหวงกังเมื่อวานนี้ ซึ่งทั้งสองเมืองมีประชากรรวมกัน 17 ล้านคน ขณะที่มีรายงานว่า จีนเตรียมประกาศปิดเมืองเพิ่มอีกหนึ่งแห่งในวันนี้